තම මාසික පඩියෙන් සියේට දහයක් පල්ලියට පිරිනමන බොහෝ දෙනකු ඉන්නා බව මා කළ විමසීම්වලදී අනාවරණය වීය.දහයෙන් පංගුව එසේ වෙතත් නෑඹුල් පල පූජාවක් නම් පුරාණයේ දී මෙන් සිදුවන බවක් නො පෙනේ.හැල්පේජ් මිත්‍රයා ඔහුගේ මිරිස් පාත්තියේ නෑඹුල් පල මට ගෙනාවේ මිරිස් ගස් කීපයක්වත් වවන්නැයි මා කළ පෙලඹවීමේ සිහිවටනයක් වශයෙනි.තම නිවාසයන්හි එදිනෙදා පාවිච්චියට මිරිස් ලබාගැනීමට මිදුලේ ගස් කීපයක්වත් වවා ගන්නැයි මා පාඨකයන් පෙලඹුවේ වෙනත් පුවත්පතක් මඟිනි.කීප විටක් ම එසේ ලියන විට ඇතැමුන් මට නමක් පටබැන්දේ “මිරිස් කරවන” කියා ය.